OpenLLM-France/wikimedia huggingface dataset:
# Slaven Rimac

Slaven Rimac (Zagreb, 19 de desembre de 1974), és un exjugador de bàsquet croat, que actualment fa d'entrenador. Amb 1.93 d'alçada, jugava en la posició d'escorta.

## Carrera esportiva

Es va formar a la cantera del Dubrava Zagreb i a les categories inferiots del Cibona Zagreb. Amb aquest club va debutar professionalment el 1990, i hi va jugar fins al 1998, guanyant cinc lligues croates i dues copes. Aquell any va fitxar pel Tofas Bursa de la lliga turca, on hi va jugar dues temporades, guanyant la lliga els dos anys i la copa en la segona temporada a Turquia. La temporada 2000-01 va fitxar pel Joventut de Badalona de la lliga ACB, on només hi va jugar un any. La temporada següent va jugar a la lliga italiana, amb l'Adecco Milán, per tornar novament el 2002 al Cibona, on s'hi estaria dues temporades més, aconseguint una nova lliga. Després jugaria a les lligues grega, ucraïnesa i francesa. Rimac es va retirar com a jugador de bàsquet professional en el mes de maig de 2012, com a membre del EB Pau Orthez.

### Entrenador

El 14 de novembre de 2013 va debutar com a entrenador al front del Cibona Zagreb, després de la sortida de Neven Spahija del club, amb qui va guanyar la Lliga Adriàtica el 2014. Des de juliol de 2017 és entrenador assistent del KK Cedevita, dins l'staff tècnic de Sito Alonso. Des de juny de 2018, Rimac és el primer entrenador del Cedevita només en la Lliga Croata, i Sito Alonso ho és a l'Adriàtica i a l'Eurocup.

## Referències

* ↑ «Osmerostruki prvak Hrvatske s Cibonom Slaven Rimac završio karijeru» (en croat). Index HR [Consulta: 24 juny 2018].
* ↑ «CEDEVITA - CIBONA 59-72 Briljantni Šarić srušio Cedevitu i odveo Cibonu do prvog trofeja u regionalnoj ABA ligi!» (en croat). Jutarnji Sport, 27-04-2014 [Consulta: 24 juny 2018].

## Enllaços externs

* Slaven Rimac jugador a l'ACB
# Silybum

Silybum és un gènere de plantes amb flor de la família Asteraceae. N'hi ha dues espècies del gènere i un híbrid de les dues. Es troben a Europa a la zona del Mediterrani] i també a l'Àfrica del Nord i el Pròxim Orient. Els noms populars normalment fan referència a la llet, nom originat en la saba lletosa i en les taques blanquinoses de les fulles. Segons les tradicions locals era la llet del pit de la Mare de Déu. Són plantes medicinals. Les llavors també eren utilitzades amb fins medicinals. S'investiguen les propietats curatives. Aquests tipus de cards són comestibles, però el seu ús gastronòmic està limitat a certes zones.

## Taxonomia

* Silybum eburneum Coss. & Dur., card d'avori, card d'elefant
** Silybum eburneum Coss. & Dur. var. hispanicum
* Silybum marianum - card marià, card lleter, angelets, animetes

### Híbrid

    Silybum × gonzaloi Cantó, Sánchez Mata & Rivas Mart. (S. eburneum var. hispanicum x S. marianum)

## Referències

* ↑ Hogan F, Krishnegowda N, Mikhailova M, Kahlenberg M. (2007). Flavonoid, silibinin inhibits proliferation and promotes cell-cycle arrest of human colon cancer. J Surg Res 143:58-65.
* ↑ Tamayo C, Diamond S. (2007). Review of clinical trials evaluating safety and efficacy of milk thistle (Silybum marianum [L.] Gaertn.). Integrative Cancer Therapies. 6:146-157.
* ↑ Gazák R, Walterová D, Kren V «Silybin and silymarin--new and emerging applications in medicine». Curr. Med. Chem., vol. 14, 3, 2007, pàg. 315–38. DOI: 10.2174/092986707779941159. PMID: 17305535.

## Enllaços externs

* Milk thistle (Silybum marianum (L.) Gaertn.) Arxivat 2010-06-22 a Wayback Machine. - information at the site of Washington State Noxious Weed Control Board
* Flora K, Hahn M, Rosen H, Benner K «Milk thistle (Silybum marianum) for the therapy of liver disease». Am. J. Gastroenterol., vol. 93, 2, 1998, pàg. 139–43. DOI: 10.1111/j.1572-0241.1998.00139.x. PMID: 9468229.
* Hepatitis C Treatment Conclusions by various referenced studies on the potential use of milk thistle in treating Hepatitis C and other liver health issues.
# Song Maojin

Song Maojin (xinès simplificat: 宋懋晋; xinès tradicional:宋懋晉; pinyin: Sòng Màojìn), conegut també com a Mingzhi, fou un pintor xinès que va viure sota la dinastia Ming. No es coneixen les dates exactes del seu naixement i de la seva mort no es coneixen. Era originari de Songjiang, on actualment és Xangai. Fou un notable paisatgista. Va ser un seguidor de Song Xu i vinculat a la cèlebre “Escola de Pintura de Songjiang (font: Li-tsui Flora Fu).

## Bibliografia

* Framing Famous Mountains: Grand Tour and Mingshan Paintings in Sixteenth-century China de Li-tsui Flora Fu, The Chinese University Press, Hong Kong. Pàg. 146
* 故宫博物院藏文物珍品全集 7: 松江绘画 (Gugong bowuyuan cang wenwu zhenpin quanji Songjiang huihua). Col·lecció Completa de Tresors del Museu del Palau (de Pequín.): Pintures de l'Escola Song Jian. Hong Kong. 2007.ISBN 9789620753312 (Text en llengua xinesa).

## Enllaços externs

* http://www.dpm.org.cn/shtml/660/@/104480.html Arxivat 2014-08-26 a Wayback Machine.
* http://www.china-on-site.com/pages/painter/1059.php Arxivat 2014-08-19 a Wayback Machine.
* http://www.metmuseum.org/collection/the-collection-online/search?&rpp=20&deptids=6&who=Unidentified+Artist%7CSong+Maojin&pg=1
* http://syuweb.kyohaku.go.jp/ibmuseum_public/index.php?app=shiryo&mode=detail&language=en&data_id=7&list_id=48879
# Slyudyankaïta

La slyudyankaïta és un mineral de la classe dels silicats que pertany al grup de la cancrinita.

## Característiques

La slyudyankaïta és un silicat de fórmula química Na$_{28}$Ca₄(Si$_{24}$Al$_{24}$O$_{96}$)(SO₄)₆(S₆)$_{1/3}$(CO₂)·2H₂O. Va ser aprovada com a espècie vàlida per l'Associació Mineralògica Internacional l'any 2022 i publicada l'any següent. Cristal·litza en el sistema triclínic. Es troba en forma de grans anèdrics aïllats de color verd a blau pàl·lid de fins a 0,5 cm de diàmetre, així com en agregats. La ratlla és blanca i la lluïssor vítria.
Les mostres que van servir per a determinar l'espècie, el que es coneix com a material tipus, es troben conservades a les col·leccions del Museu Mineralògic Sidorov, a Rússia, amb els números de registre: mmu/mf27296 i mmu/mf 27297.

## Formació i jaciments

Va ser descoberta al dipòsit de latzulita de Malo-Bystrinskoe, a Slyudyanka, dins l'àrea del llac Baikal (óblast d'Irkutsk, Rússia). Aquest indret és l'únic a tot el planeta on ha estat descrita aquesta espècie mineral. Els minerals associats són diòpsid, calcita, fluorapatita, flogopita, latzurita i pirita.

## Referències

* ↑ «Slyudyankaite» (en anglès). Mindat. [Consulta: 9 juny 2022].
* 1 2 3 Anatoly N. Sapozhnikov; Nadezhda B. Bolotina; Nikita V. Chukanov; Roman Yu. Shendrik; Ekaterina V. Kaneva; Marina F. Vigasina; Larisa A. Ivanova; Vladimir L. Tauson; Sergey V. Lipko «Slyudyankaite, Na28Ca4(Si24Al24O96)(SO4)6(S6)1/3(CO2)·2H2O, a new sodalite group mineral from the Malo-Bystrinskoe lazurite deposit, Baikal Lake area, Russia». American Mineralogist, 01-12-2022. DOI: https://doi.org/10.2138/am-2022-8598 [Consulta: 1r setembre 2023].
# Sistema operatiu de xarxa

Un sistema operatiu de xarxa, també anomenat NOS (de l'anglès, Network Operating System), és un programari que permet la interconnexió d'ordinadors per poder accedir als serveis i recursos, programari i maquinari, creant xarxes de computadores. Igual que un equip no pot treballar sense un sistema operatiu, una xarxa d'equips no pot funcionar sense un sistema operatiu de xarxa. Consisteix en un programari que possibilita la comunicació d'un sistema informàtic amb altres equips en l'àmbit d'una xarxa.

## Sistemes operatius de xarxa instalables/incorporats

Depenent del fabricant del sistema operatiu de xarxa, el programari necessari per a connectar un equip personal a una xarxa pot venir-hi integrat al sistema operatiu de l'equip o s'ha d'afegir amb posterioritat.
NetWare de Novell va ser un exemple, d'àmplia difusió, de sistema operatiu de xarxa on el programari que permetia el treball en xarxa s'havia d'instal·lar en el client sobre el sistema operatiu de l'equip. L'equip personal necessitava tots dos sistema operatius per gestionar conjuntament les funcions de xarxa i les individuals.
El programari del sistema operatiu de xarxa s'integra en un nombre important de sistemes operatius, incloent: gairebé totes les distribucions de Linux; els sistemes operatius de Microsoft i Apple para portàtils, servidors i equips de sobretaula, sistemes operatius de dispositius mòbils, com Android, IOS, Windows Phone, etc.

## Característiques

Les característiques genèriques d'un sistema operatiu de xarxa són:
* Connecta tots els equips i recursos de la xarxa.
* Gestió d'usuaris centralitzada.
* Proporciona seguretat, controlant l'accés a les dades i recursos. Ha de validar els accessos (claus, certificats, sistemes biomètrics, etc.) aplicant les polítiques de seguretat.
* Coordina les funcions de xarxa, fins i tot amb les pròpies de l'equip.
* Comparteix recursos (du a terme la coordinació i els privilegis a l'hora de compartir). Per tant, millora notablement la utilització dels recursos.
* Permet monitorar i gestionar la xarxa i els seus components.

## Entorn dels sistemes operatius en xarxa

Els components dels sistemes operatius de xarxa habituals són:
* Servidors: Són equips amb sistemes operatius en xarxa que proporcionen recursos als clients, fent-los accessibles als equips de la xarxa, sigui a altres servidors o, habitualment, a clients.
* Clients: Són equips amb un sistema operatiu monolloc connectats per començar a treballar en xarxa. A diferència dels servidors, no comparteixen els seus recursos.
* Dominis: És una agrupació lògica d'equips, que permet realitzar una gestió centralitzada, és a dir, des d'una ubicació es controla els serveis administratius del domini. Els recursos els gestiona el servidor principal. Un dels protocols habituals per a la formació de dominis és LDAP.
Depenent del sistema operatiu, pot donar-se el cas que en un determinat domini un equip sigui servidor de certs recursos i client d'uns altres.

## Vegeu també

* Arquitectura (informàtica)
* Nucli del sistema operatiu

## Enllaços externs

* Història dels sistemes operatius
* How Stuff Works - Sistemes operatius
# Sistema pitot-estàtic

El sistema pitot-estàtic és un sistema d'instruments sensibles a la pressió que s'utilitza principalment en aviació per poder determinar la velocitat d'una aeronau respecte l'aire, el nombre Mach, l'altitud i la tendència d'altitud. Per norma general un sistema d'aquest tipus consisteix en un tub de pitot, una presa estàtica i els instruments de pitot-estàtics. Aquest equip s'utilitza per mesurar les forces que actuen en un vehicle en funció de la temperatura, la densitat, la pressió i la viscositat del fluid en què s'està desplaçant. Els errors en les lectures d'aquest sistema poden ser extremadament perillosos, ja que la informació obtinguda, com l'altitud de l'aeronau, és decisiva per a un vol satisfactori. Diversos desastres de vols comercials han tingut origen en errors d'aquest sistema, molts d'ells causats per la congelació del tub de Pitot.

## Bibliografia

* Lawford. J. A. and Nippress, K. R. (1983). Calibration of Air-Data Systems and Flow Direction Sensors (AGARD AG-300 - Vol.1, AGARD Flight Test Techniques Series; R. W. Borek, ed.). Accessed via Spaceagecontrol.com (PDF). Retrieved on 25 April 2008.
* Kjelgaard, Scott O. (1988), Theoretical Derivation and Calibration Technique of a Hemispherical-Tipped Five-Hole Probe (NASA Technical Memorandum 4047).

## Referències

* ↑ «Sistema de Pitot / estático – ASOC. PASIÓN POR VOLAR» (en castellà). [Consulta: 15 abril 2019].

## Vegeu també

* Teorema de Bernouilli
* Instruments de control (avió)
* Nombre de Mach
* Velocímetre
* Mach crític
* Barrera del so
# Star

«Star» té aquests significats:

## Vegeu també

* Estrella (desambiguació)
* Starr (desambiguació)
# Soler Desposada

Soler Desposada és una masia situada al municipi de Llobera, a la comarca catalana del Solsonès.

## Referències

* ↑ «Catàleg de masies i cases rurals». Ajuntament de Llobera. Arxivat de l'original el 2021-12-29. [Consulta: 26 desembre 2021].
# Soler d'Amunt (Llobera)

Soler d'Amunt és una masia situada al municipi de Llobera, a la comarca catalana del Solsonès.

## Referències

* ↑ «Catàleg de masies i cases rurals». Ajuntament de Llobera. Arxivat de l'original el 2021-12-29. [Consulta: 26 desembre 2021].
# Suhaylah Abd-Jaafar

Suhaylah Abd-Jaafar o Suhaila Abd-Jaafar (Bagdad, 1964) és una advocada i activista política en favor dels drets humans iraquiana. Va exercir de Ministra de Desplaçaments i Migració, del govern de transició iraquià d'Ibrahim al Jaafari, entre 2005 i 2006. Al febrer de 2006 va sobreviure a un atac amb bomba al seu cotxe.

## Orígens

Abd-Jaafar va néixer l'any 1964 a Bagdad, pertanyent a una tribu kurda faili de confessió xiïta. Va cursar els estudis superiors a la Universitat de Bagdad, on es va graduar en Dret i Política l'any 1987.

## Trajectòria

Després d'acabar els estudis, va iniciar-se en Dret així com en l'activisme en defensa dels drets humans. Com a advocada, va treballar tant pel govern iraquià com per clients privats. El maig de 2005, va ser escollida per a exercir el càrrec de Ministra de Desplaçaments i Migració del govern de transició iraquià, en el gabinet del Primer Ministre Ibrahim al Jaafari. Abdul Samad Rahman Sultan, un altre kurd failia, la va succeir en el càrrec.
El febrer de 2006, mentre circulava a través de Bagdad oriental, el comboi va patir un atemptat amb una bomba, situada al lateral la carretera, i tres dels seus guardaespatlles van resultar ferits en l'explosió.

## Referències

* 1 2 Beehner, Lionel. «IRAQ: Cabinet Ministers» (en anglès). CFR.org, 02-05-2005. [Consulta: 5 novembre 2017].
* ↑ Dougherty, Beth K. Historical Dictionary of Iraq (en anglès). Scarecrow Press, 2013, p. 336. ISBN 978-0-8108-7942-3.
* ↑ Al-Ali, Nadje. What Kind of Liberation?: Women and the Occupation of Iraq (en angles). University of California Press, 2010, p. 106. ISBN 978-0-520-26581-3.
* ↑ «Members of Iraq’s Government» (pdf) (en anglès). EPIC, 20-07-2006. Arxivat de l'original el 15 agost 2006. [Consulta: 30 octubre 2019].
* ↑ «Iraqi minister survives bomb attack» (en anglès). TheDailyStar.net, 22-02-2006. Arxivat de l'original el 7 de novembre 2017. [Consulta: 5 novembre 2017].
* ↑ Roberts, Joel. «Car Bomb Blast Kills 22 In Iraq» (en anglès). CBS News, 22-02-2006. [Consulta: 5 novembre 2017].
# Sílvia Requena i Martínez

Sílvia Requena i Martínez (Terrassa, 1968) és una advocada, professora d'ètica jurídica de la Facultat de Dret de la Universitat Internacional de Catalunya. En les eleccions generals del 20 de desembre de 2015, va ser la número dos de Democràcia i Llibertat al Senat per Barcelona, circumscripció que va ser l'única de les quatre demarcacions catalanes on DiL no va obtenir cap senador. El 4 de maig de 2016 va anunciar que es presentaria a les primàries de la seva formació política, presidida per Artur Mas, per als comicis generals del 26 de juny de 2016. Va ser presidenta de la sectorial d'Igualtat i Drets Civils de CDC.
El 2022 va entrar a formar part de l'executiva de Centrem, partit polític liderat per Àngels Chacón.

## Referències

* ↑ «Sílvia Requena disputarà les primàries de CDC a Homs». Vilaweb, 04-05-2016 [Consulta: 5 maig 2016].
* ↑ Masreal, Fidel «Qui és Sílvia Requena?». El Periódico, 08-05-2016 [Consulta: 19 maig 2016].
* ↑ «Sílvia Requena es postula com a candidata de CDC alternativa a Homs el 26-J». CCMA, 05-05-2016 [Consulta: 5 maig 2016].
* ↑ Sallés, Quico «Sílvia Requena disputarà en primàries a Homs la candidatura de CDC al 26J». La Vanguardia, 05-05-2016 [Consulta: 5 maig 2016].
* ↑ «El congrés fundacional de Centrem escull Àngels Chacón com a secretària general». [Consulta: 11 agost 2022].

## Enllaços externs

* Blog personal
# Stellarium

Stellarium és un programari de simulació de planetaris, de caràcter educatiu. És programari lliure i està disponible per als principals sistemes operatius (entre aquests, Linux, Windows i MacOS).

## Visualització

Stellarium opera simulant en la pantalla la vista esfèrica del cel (en totes les direccions, fins i tot "sota el sòl"), en la qual és possible observar diversos cossos celestes, com la Lluna, el Sol, i diverses estrelles i constel·lacions. La vista es desenvolupa de forma tridimensional, ajustada a una forma "visual" o a una forma "binocular" (fisheye projection). El programa té l'opció de prendre la latitud i longitud de qualsevol ubicació geogràfica, amb la qual cosa és possible observar el cel en diferents parts del món. La visualització es duu en temps real, o en un temps de velocitat ajustable cap endavant i cap enrere en el temps, amb la qual cosa és possible "observar" el cel en qualsevol moment i lloc en la Terra.
Per a una visualització més realista, permet simular l'efecte de l'atmosfera, el qual resulta en una difuminació de la llum de les estrelles de nit, i en la lluentor i to blau que cobreix el cel de dia. Stellarium permet simular una "vista de món real", la qual inclou un efecte de sòl amb paisatges (de ciutat, bosc o altres models), grandària i lluentor aparent dels cossos celestes (en particular el Sol), efecte de boira i d'altres. Altres opcions inclouen: una visualització de caràcter "artístic" amb dissenys de les constel·lacions; plànol equatorial/azimutal per a seguir el moviment dels cossos celestes; i compatibilitat amb catàlegs de cossos celestes com estels i nebuloses. El lloc web recomana una projecció en ambients foscs per a obtenir un millor realisme. El programa inclou l'opció de posar-lo en manera nocturna modificant els colors per a adequar-se a la vista en aquestes situacions.

## Requisits del sistema

Les capacitats del programa no requereixen un sistema relativament avançat, amb una quantitat baixa de memòria RAM (la versió 0.15.2 requereix 512 MB mínim i 1 GB recomanat), i una targeta de vídeo amb capacitat d'acceleració 3D.

## Utilització

Stellarium és també de gran utilitat per als interessats en l'astronomia en regions geogràfiques on el clima no és gaire benvolent amb aquesta activitat: per exemple, els cels gairebé sempre ennuvolats en alguns climes mediterranis. El lloc web reporta que el Stellarium és àmpliament utilitzat en diversos planetaris i per diversos professors i acadèmics. Al juny de 2006, Stellarium apareix com a "projecte del mes" en el lloc de desenvolupadors de SourceForge.

## Stellarium Mobile

Stellarium Mobile és una fork de Stellarium, desenvolupat per alguns dels membres de l'equip Stellarium. S'adreça als dispositius mòbils que funcionen amb Symbian, Maemo, Android i iOS. Algunes de les optimitzacions mòbils s'han integrat a la línia principal Stellarium.

## Referències

* ↑ «Stellarium Mobile». Arxivat de l'original el 2017-02-28. [Consulta: 6 juny 2017].

## Enllaços externs

* Stellarium - Lloc web oficial
* Stellarium a SourceForge.net
* Stellarium a Launchpad (anglès)
# Sugakiïta

La sugakiïta és un mineral de la classe dels sulfurs, que pertany al grup de la pentlandita. Rep el seu nom del Dr. Asahiko Sugaki, professor emèrit de la Universitat de Tohoku, especialista en dipòsits minerals, sobretot en l'estudi experimental de l'equilibri de les fases dels sulfurs.

## Característiques

La sugakiïta és un sulfur de fórmula química Cu(Fe,Ni)₈S₈. Cristal·litza en el sistema tetragonal. Es troba en forma de grans irregulars, aproximadament de 0,1 mil·límetres, i lamel·lars. És l'anàleg de coure de l'argentopentlandita.
Segons la classificació de Nickel-Strunz, la sugakiïta pertany a «02.B - Sulfurs metàl·lics, M:S > 1:1 (principalment 2:1), amb Ni» juntament amb els següents minerals: horomanita, samaniïta, heazlewoodita, oregonita, vozhminita, arsenohauchecornita, bismutohauchecornita, hauchecornita, tel·lurohauchecornita, tučekita, argentopentlandita, cobaltopentlandita, geffroyita, godlevskita, kharaelakhita, manganoshadlunita, pentlandita i shadlunita.

## Formació i jaciments

Es troba en roques ultrabàsiques. Sol trobar-se associada a altres minerals com la bornita, la talnakhita, el coure o altres sulfurs. Va ser descoberta a la mina Horoman, a Samani-cho (Hokkaido, Japó). També ha estat descrita al dipòsit de coure i níquel de Talnakh (Norilsk, Rússia), sent aquestes les dues úniques localitats conegudes on se n'ha trobat aquesta espècie mineral.

## Referències

* ↑ «Sugakiite» (en anglès). Mindat. [Consulta: 18 febrer 2016].
* 1 2 «Sugakiite» (en anglès). Handbook of Mineralogy. [Consulta: 18 febrer 2016].
# Sufyan al-Assamm

Sufyan ibn al-Àbrad al-Kalbí al-Assamm, més conegut simplement com a Sufyan al-Assamm fou un general musulmà del segle vii.
Va dirigir diverses campanyes contra els kharigites entre les quals les principals foren les del 697 i del 698. En aquesta darrera va aconseguir derrotar i matar el cap kharigita azraquita Qatarí ibn al-Fujaa.
# Symphurus undatus

Symphurus undatus és un peix teleosti de la família dels cinoglòssids i de l'ordre dels pleuronectiformes que viu a les Filipines i Hawaii.

## Referències

* ↑ The Taxonomicon (anglès)
* ↑ FishBase (anglès)
# Sulfur

En química, un sulfur és la combinació del sofre (nombre d'oxidació -2) amb un element químic o amb un radical. Hi ha uns pocs compostos covalents del sofre, com el disulfur de carboni (CS₂) i el sulfur d'hidrogen (H₂S) que són també considerats sulfurs.
Un dels sulfurs més importants és el d'hidrogen, que és un gas que fa olor d'ous podrits i és altament tòxic. Pertany també a la categoria dels àcids pel que, en dissolució aquosa, se'l denomina àcid sulfhídric. En la natura es forma en les zones pantanoses i en el tractament de llots d'aigües residuals, mitjançant transformacions anaeròbiques del sofre contingut en les proteïnes o bé per reducció bacteriana de sulfats. Es desprèn també en les emissions gasoses d'alguns volcans i és així mateix un subproducte d'alguns processos industrials.

## Sulfurs minerals

Els minerals de sulfur són una classe de minerals que contenen sulfur (S$^{2-}$) com el principal anió. Alguns minerals de sulfur són econòmicament importants com minerals metàl·lics. La classe del sulfurs també inclou els selenurs, els tel·lururs, els arsenurs, els antimonurs, els bismuturs, els sulfarsenits i les sulfosals.
Moltes menes d'alguns metalls són sulfurs. Entre ells s'hi inclouen:
* Arsenopirita: FeAsS
* Argentita: Ag₂S
* Atheneïta: (Pd,Hg)₃As
* Calcopirita: CuFeS₂
* Cinabri: HgS
* Covellita: CuS
* Esfalerita: ZnS
* Estibina: Sb₂S₃
* Franckeïta Pb₅Sn₃Sb₂S$_{14}$
* Galena: PbS
* Galenobismutita: PbBi₂S₄
* Molibdenita: MoS₂
* Pirita: FeS₂
* Polibasita: (Ag, Cu)$_{16}$Sb₂S$_{11}$
* Quermesita: Sb₂S₂O₂
* Realgar: AsS
* Tetradimita: Bi₂Te₂S
* Wurtzita: ZnS
Molts sulfurs són significativament tòxics per inhalació o ingestió, especialment si l'ió metàl·lic és tòxic. D'altra banda molts sulfurs, quan s'exposen a l'acció d'un àcid mineral fort, alliberen sulfur d'hidrogen.

## Vegeu també

* Zinkenita
* Renierita
Viccionari